गुलाब जल मूल रूप से गुलाब की पंखुरियों के अर्क द्वारा तैयार किया गया एक प्राकृतिक उत्पाद या टॉनिक है जो कि हमारी स्किन एवं हेयर के लिये बेहद लाभदायक होता है. यह न केवल हमारे चेहरे पर एक प्राकृतिक चमक देता है, बल्कि यह मनमोहक सुगंध भी देता है. त्वचा के लिये यह एक उत्कृष्ट उत्पाद के रूप में जाना जाता है जो कि त्वचा की सफाई कर उसे तरोताज़ा बनाता है, त्वचा में नमी और टोनिंग प्रदान कर संतुलित करता है. साथ ही साथ इसका उपयोग एक्सफ़ोलीएटिंग स्क्रब और मास्क तैयार करने में किया जाता है.